Fed intrest
మార్కెట్లకు ఫెడ్‌ వడ్డీరేట్ల మద్దతు
ముంబై,: ఫెడ్‌రిజర్వు వడ్డీరేట్లను పావు శాతం పెంచేందుకు నిర్ణయించడంతో నిఫ్టీ సూచి ఒక్కసారిగా తాజా రికార్డుస్థాయి నమోదుచేయ డంతో పాటు రూపాయి కూడా పటిష్టపడింది. కనీసం 17 నెలల గరిష్టస్థాయి ని నమోదుచేసింది. వీటన్నింటికంటే ద్రవ్యవిధానంలో సానుకూలధోరణితో ఉన్నట్లు ఫెడ్‌రిజర్వు వ్యక్తంచేయడం వల్ల ఈవిధానాలు మార్కెట్లకు కొంత అనుకూలించాయనే చెప్పాలి. నిఫ్టీ సూచి 74 పాయింట్లు పెరిగి 9158 పాయింట్లవద్ద స్థిరపడింది. గతంలో 9122 పాయింట్లకు చేరింది. సూచి 9153 పాయింట్లవద్ద ముగిసింది. 69పాయింట్లు లాభ పడింది. బిఎస్‌ఇ సెన్సెక్స్‌ 217 పాయింట్లు లాభపడింది. వాణిజ్యం మధ్యలో 29,615పాయింట్లకు సైతం వెళ్లింది. చివరకు 30షేర్‌ సెన్సెక్స్‌ 439 పాయింట్ల పెరిగి 29,585 పాయింట్ల వద్ద స్థిరపడింది.
తన జీవితకాల గరిష్టస్థాయికి కేవలం 430 పాయింట్లు మాత్రమే చేరుకో వాల్సిఉంది. బిఎస్‌ఇ మిడ్‌క్యాప్‌ సూచీ స్మాల్‌ క్యాప్‌ సూచీలు 1.5 శాతం, 1శాతం చొప్పున ముగిసాయి. మార్కెట్లపరంగా బిఎస్‌ఇలో 1784 షేర్లు పెరిగితే 1042 కంపెనీల షేర్లు తగ్గాయి. 185 పాయింట్లు స్థిరంగా ఉన్నట్లుతేలింది. బిఎస్‌ఇ మెటల్‌సూచి 3శాతం పెరిగింది. సెయిల్‌ 6శాతం, హిందూస్థాన్‌ జింక్‌ ఐదుశాతం, జెఎస్‌డబ్ల్యు స్టీల్‌ 5శాతం పెరిగాయి. కేపిటల్‌గూడ్స్‌ కంపెనీలు వరుసగా ఐదోరోజు కూడా లాభపడ్డా యి. బిఎస్‌ఇ కేపిటల్‌గూడ్స్‌ సూచి 18 నెలల గరిష్టస్థాయికి చేరింది. 1.5శాతం వద్ద సూచి ముగిసింది. హెచ్‌సిఎల్‌ టెక్నాలజీస్‌ 3శాతం లాభపడింది. 864వద్ద ముగిసింది. షేర్ల బైబాక్‌ ప్రతిపాదనలకు బోర్డు సమా వేశం సోమవారం జరుగుతుంది.
కంపెనీ స్టాక్‌ రెండుశాతం ఎగువన 854 రూపాయలవద్ద ముగిసింది. అశోక్‌ బిల్డ్‌కాన్‌ షేర్లు 52 వారాల గరిష్టస్థాయి వద్ద నిలిచాయి. 199.65 వద్ద స్థిరపడింది. 7శాతం ఇంట్రాడే ట్రేడ్‌ లో కంపెనీభారీలాభాలు సాధించింది. అశోకాకన్సెషన్స్‌ ఎన్‌హెచ్‌ఎఐ కు అతితక్కువ మొత్తం బిడ్‌దాఖలుచేసింది. నాగార్జున ఫర్టి లైజర్స్‌ 12.84 వద్ద ముగిసింది. ఐదుశాతం క్షీణించింది. కోరమాండల్‌ ఇంటర్నేషనల్‌ ఈ కంపెనీని కొనుగోలు చేసేదిశగా యోచిస్తోంది. ఎల్‌అండ్‌టి రెండుశాతం పెరిగింది. ఎల్‌అండ్‌టి ఎలక్ట్రికల్‌ఆటోమేషన్‌ ఎఫ్‌జడ్‌ఇ రూ500 కోట్ల విలువైన ఖతార్‌ రైల్‌ కంపెనీ ఆర్డరు సాధించింది. దోహామెట్రో ప్రాజెక్టును సాధించినట్లు ప్రకటించింది. అంతర్జాతీయ మార్కెట్లపరంగాచూస్తే ఫెడ్‌ ప్రకటన తాజా వడ్డీరేట్లపెంపును నిర్ణయిస్తుంది. యూరోపియన్‌ స్టాక్స్‌600 సూచి 0.35శాతం గరిష్టంగాఉంది. బ్రిటన్‌ ఎఫ్‌టిఎస్‌ఇ జర్మనీ డాక్స్‌ ఒకటి శాతంచొప్పున పెరిగాయి. ఫ్రాన్స్‌సిఎసి 40 0.7శాతంగా నిలిచాయి. ఆసియా మార్కెట్లపరంగా హాంకాంగ్‌ హ్యాంగ్‌సెంగ్‌ రెండుశాతం, చైనాషాంఘై కాంపో జిట్‌ 0.8శాతం గరిష్టంగా ఉంది. జపాన్‌నిక్కీ స్వల్పంగా మార్పులు సాధించింది.